**Usă cu mort**

*Mircea Dinescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca leul în fata tabelului lui Mendeleev

amusinind feroasele-neferoasele,

de-o neputiinta frenetica

la sfirsitul de ev

Intre Dumnezeu si Genetica

oasele,

mă dor oasele.

In tramvaie, pe-acoperisuri - mă apuca subit

o durere de oase ilogica,

de care-i raspunzator

pitecantropul pitit

în padurea genealogica.

L-o fi tras un curent glacial dinspre sud

vreun stranut al naturii haotice,

fiindca-l simt si acum în ciolanul meu ud,

congelat ca un fruct de la tropice.

Imi lipseste precis o lingurita de iod

un degetar de potasiu-n artere,

neglijate de bunul meu unchi Hesiod

dedat la diete severe.

Imi lipseste sarutul acela tirziu

de femeie dormind în papusa,

nu-mi lipseste în schimb mortul meu straveziu

mortul meu de la usa